CELEX: 52014PC0484
Language: mt
Date: 2014-07-23
Title: Proposta għal DEĊIŻJONI TAL-KUNSILL dwar l-iffirmar, f'isem l-Unjoni Ewropea u l-Istati Membri tagħha, tal-Protokoll għall-Ftehim Qafas dwar is-Sħubija u l-Kooperazzjoni Komprensivi bejn l-Unjoni Ewropea u l-Istati Membri tagħha, min-naħa l-waħda, u r-Repubblika Soċjalista tal-Vjetnam, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

|
			
		
		
		52014PC0484
		
			Proposta għal DEĊIŻJONI TAL-KUNSILL dwar l-iffirmar, f'isem l-Unjoni Ewropea u l-Istati Membri tagħha, tal-Protokoll għall-Ftehim Qafas dwar is-Sħubija u l-Kooperazzjoni Komprensivi bejn l-Unjoni Ewropea u l-Istati Membri tagħha, min-naħa l-waħda, u r-Repubblika Soċjalista tal-Vjetnam, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea /* COM/2014/0484 final - 2014/0221 (NLE) */
			
				
		
		
			
			   	MEMORANDUM TA’ SPJEGAZZJONI
Il-proposta mehmuża tikkostitwixxi
l-istrument legali għall-iffirmar ta' Protokoll għall-Ftehim Qafas
dwar is-Sħubija u l-Kooperazzjoni Komprensivi bejn l-Unjoni Ewropea u
l-Istati Membri tagħha, min-naħa l-waħda, u r-Repubblika
Soċjalista tal-Vjetnam min-naħa l-oħra, sabiex titqies
l-adeżjoni tar-Repubblika tal-Kroazja mal-Unjoni Ewropea (minn issa 'l
quddiem imsejjaħ "il-Protokoll").
Skont l-Att ta' Adeżjoni tagħha,
ir-Repubblika tal-Kroazja timpenja ruħha li taderixxi mal-ftehimiet
internazzjonali ffirmati jew konklużi mill-Unjoni Ewropea u l-Istati
Membri tagħha permezz ta’ protokoll ma' dawk il-ftehimiet.
Il-Ftehim Qafas dwar is-Sħubija u
l-Kooperazzjoni Komprensivi bejn l-Unjoni Ewropea u l-Istati Membri
tagħha, fuq naħa waħda, u r-Repubblika Soċjalista
tal-Vjetnam fuq in-naħa l-oħra, minn hawn 'il quddiem imsejjaħ
"il-Ftehim", ġie ffirmat fi Brussell
fis-27 ta' Ġunju 2012. Il-Ftehim bħalissa għaddej
minn ratifika u għadu ma daħalx fis-seħħ. 
Id-Deċiżjoni tal-Kunsill tal-14 ta’ Settembru 2012[1] awtorizzat
lill-Kummissjoni biex tiftaħ negozjati mal-pajjiżi terzi
kkonċernati, sabiex jiġu konklużi l-protokolli rilevanti.
In-negozjati mar-Repubblika Soċjalista tal-Vjetnam ġew konklużi
b’suċċess billi ġie inizjalat il-Protokoll.
Il-protokoll propost jinkorpora lir-Repubblika
tal-Kroazja bħala Parti Kontraenti għall-Ftehim u jorbot lill-UE biex
tipprovdi l-verżjoni awtentika tal-Ftehim fil-lingwa Kroata.
Il-Kummissjoni tqis ir-riżultati
tan-negozjati bħala sodisfaċenti u titlob lill-Kunsill biex
jawtorizza l-iffirmar, f’isem l-Unjoni Ewropea u l-Istati Membri tagħha,
tal-Protokoll. 
2014/0221 (NLE)
Proposta għal
DEĊIŻJONI TAL-KUNSILL
dwar l-iffirmar, f'isem l-Unjoni Ewropea u
l-Istati Membri tagħha, tal-Protokoll għall-Ftehim Qafas dwar
is-Sħubija u l-Kooperazzjoni Komprensivi bejn l-Unjoni Ewropea u l-Istati
Membri tagħha, min-naħa l-waħda, u r-Repubblika Soċjalista
tal-Vjetnam, min-naħa l-oħra, sabiex titqies l-adeżjoni
tar-Repubblika tal-Kroazja mal-Unjoni Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikoli
l-Artikoli 207 u 209, flimkien mal-Artikolu 218(5), tiegħu,
Wara li kkunsidra l-Att ta’ Adeżjoni
tar-Repubblika tal-Kroazja, u b’mod partikolari l-Artikolu 6(2)
tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Skont it-termini tal-Artikolu 6(2)
tal-Att ta' Adeżjoni tar-Repubblika tal-Kroazja, l-adeżjoni
tar-Repubblika tal-Kroazja mal-Ftehim Qafas dwar is-Sħubija u
l-Kooperazzjoni Komprensivi bejn l-Unjoni Ewropea u l-Istati Membri
tagħha, min-naħa l-waħda, u r-Repubblika Soċjalista tal-Vjetnam,
min-naħa l-oħra ("il-Ftehim") għandha tiġi
miftiehma permezz ta' protokoll mal-Ftehim. F'konformità mal-Artikolu 6(2)
tal-Att ta' Adeżjoni, għandha tapplika proċedura ssimplifikata
għal tali adeżjoni, li permezz tagħha jiġi konkluż
protokoll mill-Kunsill, li jaġixxi unanimament f’isem l-Istati Membri, u
mill-pajjiżi terzi kkonċernati. 
(2)       Fl-14 ta' Settembru 2012,
il-Kunsill awtorizza lill-Kummissjoni biex tiftaħ in-negozjati
mal-pajjiżi terzi kkonċernati[2].
In-negozjati ġew konklużi b’suċċess mar-Repubblika
Soċjalista tal-Vjetnam permezz tal-inizjalar tal-Protokoll.
(3)       Il-Ftehim għandu
jiġi ffirmat, soġġett għall-konklużjoni tiegħu
f'data aktar tard.
ADOTTA DIN ID-DEĊIŻJONI: 
Artikolu 1
L-iffirmar f'isem l-Unjoni u l-Istati Membri
tagħha tal-Protokoll għall-Ftehim Qafas dwar is-Sħubija u
l-Kooperazzjoni komprensivi bejn l-Unjoni Ewropea u l-Istati Membri
tagħha, min-naħa l-waħda, u r-Repubblika Soċjalista
tal-Vjetnam, min-naħa l-oħra, biex jikkunsidraw l-adeżjoni
tar-Repubblika tal-Kroazja mal-Unjoni Ewropea huwa b'dan awtorizzat,
soġġett għall-konklużjoni tal-Protokoll imsemmi. 
It-test tal-Protokoll jiġi ppubblikat
flimkien mad-Deċiżjoni dwar il-konklużjoni tiegħu.
Artikolu 2
Il-President tal-Kunsill qiegħed b'dan
jiġi awtorizzat li jaħtar il-persuna(persuni) mogħtija
s-setgħa biex tiffirma(jiffirmaw) il-Protokoll f'isem l-Unjoni u l-Istati
Membri tagħha.
Artikolu 3
Din id-Deċiżjoni tidħol
fis-seħħ fil-jum tal-adozzjoni tagħha. 
Magħmul fi Brussell,
                                                                       Għall-Kunsill
                                                                       Il-President
[1]               Id-Deċiżjoni tal-Kunsill li tawtorizza
l-ftuħ ta' negozjati għall-adattament tal-ftehimiet iffirmati jew
konklużi bejn l-Unjoni Ewropea, jew l-Unjoni Ewropea u l-Istati Membri
tagħha, ma’ pajjiż terz wieħed jew aktar jew ma'
organizzazzjonijiet internazzjonali, fid-dawl tal-adeżjoni tar-Repubblika
tal-Kroazja mal-Unjoni Ewropea (Dokument tal-Kunsill 13351/12 RISTRETT). 
[2]               Id-Deċiżjoni tal-Kunsill li tawtorizza
l-ftuħ tan-negozjati għall-adattament ta' ftehimiet iffirmati jew
konklużi bejn l-Unjoni Ewropea, jew l-Unjoni Ewropea u l-Istati Membri
tagħha, ma' pajjiż terz wieħed jew aktar jew ma'
organizzazzjonijiet internazzjonali, fid-dawl tal-adeżjoni tar-Repubblika
tal-Kroazja mal-Unjoni Ewropea (Id-dokument tal-Kunsill 13351/12 RISTRETT)
ANNESS
għall-
Proposta għal
DEĊIŻJONI TAL-KUNSILL
dwar l-iffirmar, f'isem l-Unjoni Ewropea u l-Istati Membri tagħha,
tal-Protokoll għall-Ftehim Qafas dwar is-Sħubija u l-Kooperazzjoni
Komprensivi bejn l-Unjoni Ewropea u l-Istati Membri tagħha, min-naħa
l-waħda, u r-Repubblika tal-Vjetnam min-naħa l-oħra, sabiex
titqies l-adeżjoni tar-Repubblika tal-Kroazja mal-Unjoni Ewropea

PROTOKOLL
GĦALL-FTEHIM QAFAS 
DWAR IS-SĦUBIJA U L-KOOPERAZZJONI KOMPRENSIVI
bejn l-Unjoni Ewropea u l-Istati Membri tagħha, min-naħa
l-waħda, u r-Repubblika tal-Vjetnam min-naħa l-oħra, biex
titqies l-adeżjoni tar-Repubblika tal-Kroazja mal-Unjoni Ewropea

IR-RENJU TAL-BELĠJU,
IR-REPUBBLIKA TAL-BULGARIJA,
IR-REPUBBLIKA ĊEKA,
IR-RENJU TAD-DANIMARKA,
IR-REPUBBLIKA FEDERALI TAL-ĠERMANJA,
IR-REPUBBLIKA TAL-ESTONJA,
L-IRLANDA,
IR-REPUBBLIKA ELLENIKA,
Ir-RENJU TA' SPANJA,
IR-REPUBBLIKA FRANĊIŻA,
IR-REPUBBLIKA TAL-KROAZJA,
IR-REPUBBLIKA TALJANA,
Ir-REPUBBLIKA TA' ĊIPRU,
IR-REPUBBLIKA TAL-LATVJA,
IR-REPUBBLIKA TAL-LITWANJA,
IL-GRAN DUKAT TAL-LUSSEMBURGU,
L-UNGERIJA,
IR-REPUBBLIKA TA' MALTA,
IR-RENJU TAL-PAJJIŻI L-BAXXI,
IR-REPUBBLIKA TAL-AWSTRIJA,
IR-REPUBBLIKA TAL-POLONJA,
IR-REPUBBLIKA PORTUGIŻA,
IR-RUMANIJA,
IR-REPUBBLIKA TAS-SLOVENJA,
IR-REPUBBLIKA SLOVAKKA,
IR-REPUBBLIKA TAL-FINLANDJA,
IR-RENJU TAL-ISVEZJA,
IR-RENJU UNIT TAL-GRAN BRITTANJA U L-IRLANDA
TA' FUQ
Il-Partijiet Kontraenti għat-Trattat dwar
Unjoni Ewropea, it-Trattat dwar il-Funzjonament tal-Unjoni Ewropea, minn issa
’l quddiem imsejħa “l-Istati Membri”, irrappreżentati mill-Kunsill
tal-Unjoni Ewropea, u
L-UNJONI EWROPEA, minn issa 'il quddiem
imsejħa "l-Unjoni Ewropea",
min-naħa l-waħda, u
IR-REPUBBLIKA SOĊJALISTA TAL-VJETNAM,
minn issa 'l quddiem imsejħa "l-Vjetnam"
min-naħa l-oħra,
minn issa 'l quddiem imsejħa
'"l-Partijiet Kontraenti" għall-għanijiet ta' dan
il-Protokoll,
WARA LI KKUNSIDRAW l-adeżjoni
tar-Repubblika tal-Kroazja mal-Unjoni Ewropea
fl-1 ta’ Lulju 2013,
BILLI l-Ftehim Qafas dwar is-Sħubija u
l-Kooperazzjoni Komprensivi bejn l-Unjoni Ewropea u l-Istati Membri tagħha,
min-naħa l-waħda, u r-Repubblika Soċjalista tal-Vjetnam,
min-naħa l-oħra, (minn issa 'l quddiem imsejjaħ
il-"Ftehim"), ġie ffirmat fi Brussell
fis-27 ta' Ġunju 2012;
BILLI t-Trattat li jikkonċerna
l-adeżjoni tar-Repubblika tal-Kroazja mal-Unjoni Ewropea minn hawn 'il
quddiem imsejjaħ it-“Trattat ta' Adeżjoni,” ġie ffirmat fi
Brussell fid-9 ta’ Diċembru 2011;
BILLI, skont l-Artikolu 6(2) tal-Att ta'
Adeżjoni, tar-Repubblika tal-Kroazja, l-adeżjoni tagħha
mal-ftehim għandha tiġi miftiehma bil-konklużjoni ta' protokoll
mal-Ftehim;
FTIEHMU KIF ĠEJ:
Artikolu 1
Ir-Repubblika tal-Kroazja b'dan qed taderixxi
bħala Parti mal-Ftehim Qafas dwar is-Sħubija u l-Kooperazzjoni
Komprensivi bejn l-Unjoni Ewropea u l-Istati Membri tagħha, min-naħa
l-waħda, u r-Repubblika Soċjalista tal-Vjetnam, min-naħa
l-oħra, iffirmat fi Brussell, fis-27 ta’ Ġunju 2012, u
rispettivament tadotta u tieħu nota, bl-istess mod bħall-Istati
Membri l-oħra tal-Unjoni Ewropea, tat-testi tal-Ftehim, kif ukoll
tad-Dikjarazzjonijiet tiegħu.
Artikolu 2
Fi żmien debitu wara l-inizjalar ta' dan
il-Protokoll, l-Unjoni Ewropea tikkomunika lill-Istati Membri tagħha u
lir-Repubblika Soċjalista tal-Vjetnam, il-verżjoni tal-Ftehim
bil-lingwa Kroata. Soġġetta għad-data tad-dħul
fis-seħħ ta' dan il-Protokoll, il-verżjoni tal-lingwa msemmija
fl-ewwel sentenza ta’ dan l-Artikolu ssir awtentika bl-istess kundizzjonijiet tal-verżjonijiet
bil-lingwa Bulgara, Ċeka, Daniża, Estonjana, Finlandiża,
Franċiża, Ġermaniża, Griega, Ingliża, Latvjana,
Litwana, Maltija, Olandiża, Pollakka, Portugiża, Rumena, Slovakka,
Slovena, Spanjola, Svediża, Taljana, Ungeriża u Vjetnamita tal-Ftehim.

Artikolu 3
Dan il-Protokoll jifforma parti integrali
mill-Ftehim. 
Artikolu 4
1. Dan il-Protokoll jiġi approvat
mill-Unjoni Ewropea, mill-Kunsill tal-Unjoni Ewropea f'isem l-Istati Membri u
mill-Vjetnam skont il-proċeduri tagħhom. Il-Partijiet Kontraenti
jinnotifikaw lil xulxin bit-tlestija tal-proċeduri neċessarji
għal dan l-għan. L-istrumenti ta’ approvazzjoni jiġu
depożitati mas-Segretarjat Ġenerali tal-Kunsill tal-Unjoni Ewropea.
2. Dan il-Protokoll jidħol
fis-seħħ fl-ewwel jum ta’ l-ewwel xahar wara d-data tad-depożitu
tal-aħħar strument ta’ approvazzjoni, iżda mhux qabel id-data
tad-dħul fis-seħħ tal-Ftehim.
Artikolu 5
Dan il-Protokoll huwa abbozzat
f'żewġ kopji fil-lingwa Bulgara, Ċeka, Daniża, Estonjana,
Finlandiża, Franċiża, Ġermaniża, Griega, Ingliża,
Kroata, Latvjana, Litwana, Maltija, Olandiża, Pollakka, Portugiża,
Rumena, Slovakka, Slovena, Spanjola, Svediża, Taljana, Ungeriża u
Vjetnamita, b'kull wieħed minn dawn it-testi ugwalment awtentiku.
B'XHIEDA TA' DAN, il-Plenipotenzjarji ffirmati
hawn taħt, mogħtija s-setgħa għal dan l-effett, iffirmaw
dan il-Protokoll.
Magħmul fi …, fi … tas-sena ...
GĦALL-UNJONI EWROPEA U L-ISTATI
MEMBRI TAGĦHA
GĦAR-REPUBBLIKA SOĊJALISTA
TAL-VJETNAM